छत्तीसगढ़ की विकास दर वित्त वर्ष 2017-18 में 6.65 फीसदी रहने और स्थिर मूल्य पर इसके सकल घरेलू उत्पाद (जीएसडीपी) के 227,866 करोड़ रुपये पर पहुंचने का अनुमान है। वर्ष 2016-17 में राज्य का जीएसडीपी 213,649 करोड़ रुपये अनुमानित था। राज्य विधानसभा में शुक्रवार को पेश आर्थिक समीक्षा के मुताबिक वित्त वर्ष 2017-18 में राज्य की कृषि विकास दर 2.89 फीसदी और उद्योग विकास दर 5.84 फीसदी रहने का अनुमान जताया गया है। इसी तरह सेवा क्षेत्र में 9.46 फीसदी की बढ़ोतरी की उम्मीद है। समीक्षा में कहा गया है कि पिछले वित्त वर्ष की तुलना में राज्य की प्रति व्यक्ति आय में 9.22 फीसदी की वृद्घि होगी।